kardosdrur/scandi-wiki huggingface dataset:
Vindrose (forlag)

Vindrose er dansk bogforlag, der blev oprettet 1979 som et datterselskab af Gyldendal. Forlaget havde i begyndelsen en venstreorienteret profil.

Forlagets leder var Erik Vagn Jensen (1930-1995), der 1962-79 havde været forlagsredaktør i Gyldendals afdeling for skønlitteratur. Jensens gode forfatterkontakter gav Vindrose en markant position med udgivelser af bl.a. William Heinesen, Ebbe Kløvedal Reich og Dea Trier Mørch. I 1983 overtog han selv forlaget, og i 1989 blev det underlagt Borgens Forlag, der siden Vagn Jensens død har drevet det videre med et selvstændigt program.

Forlag fra Danmark
Etableret i 1979
Gelsted-Kirk-Scherfig-Prisen

Gelsted-Kirk-Scherfig-Prisen er en dansk kulturpris, der blev indstiftet på Danmarks Kommunistiske Partis kongres 9. november 1979 og første gang uddelt 1980. Prisen er opkaldt efter Otto Gelsted, Hans Kirk og Hans Scherfig. Prisen gives til kunstnere eller organisationer, der har gjort "en særlig indsats for arbejderklassen, eller som har udrettet humanitære gerninger."

Prisen var oprindelig bestyret af DKPs forretningsudvalg og blev tildelt personer med nær tilknytning til DKP, men efter Sovjetunionens fald 1991 udbrød en magtkamp om kontrollen med prisen, der var blevet overdraget til en fond af samme navn (Gelsted-Kirk-Scherfig-Fonden). I vedtægterne var det fastlagt, at forretningsudvalget i DKP udpeger fondsbestyrelsen. Civilstyrelsen blev inddraget for at løse den årelange strid og afgjorde, at DKP stadig har kontrollen med fonden.

Modtagere 
 2018 Prisen uddeltes ikke
 2017 De fire forfattere til bogen om Brødrene Nielsen – Albert Scherfig, Charlie Krautwald, Daniel Madsen og Nadia Zarling
 2016 Niels Skousen og Knud Vilby
 2015 Annisette Koppel, Søren Zeuth og Pylle Søndergård
 2014 Roj TV, Omar Marzouk og Peter Ingemann
 2013 Allan Olsen
 2012 Nanna Lüders, Jørgen Abrechtsen, Jørgen Tang Holbek og Poul Dissing
 2011 Margrethe Koytu, Jørgen Buch, Søren Krogh og Mikael K [ie: Ryberg Kristensen]
 2010 Sonja Oppenhagen, Kurt Wilken, Fin Alfred Larsen
 2009 Kirkeasyl ved Said Parvin, Flemming Jensen, Jesper Klein og Sjakket
 2008 Niels Harrit, Tom McEwan, Vesterbro Ungdomsgårds Kor ved Bo Schiøler
 2007 Kunstnere for Fred (ved Jesper Klein), Johan Kirkmand, Eva Madsen, Arne Würgler
 2006 Foreningen Oprør (v. Patrick Mac Manus), Niels Hausgaard, Leif Monnerup
 2003 Birgitte Bruun, Benny Holst, Peter Larsen, Lotte Svendsen, 25.000 kr. hver, Hus Forbi (tidsskrift) (5.000 kr.), Food not bombs (aktionsgruppe) (5.000 kr.)
 2002 Nahid Riazi, Mikael Wiehe, SALT (tidsskrift)
 2001 Anna Kanafani, Erik Clausen, Erik Stinus og Per Warming for Jordens sange (bog + CD), Anders Ahnfelt-Rønne
 2000 Stine Korst og Maj Wechselmann, 15.000 kr. hver
 1998 Jytte Abildstrøm
 1996 Knud Nellemose
 1995 Internationale Liga for Fred og Frihed, Konvoj til Bosnien, Peter Abrahamsen, Jens Galschiøt Christophersen, Erik Jensen og Sara Stinus
 1993 Anne Marie Helger, Vigga Bro
 1992 Finn Jørgensen
 1990 Per Ulrich
 1988 Dagmar Andreasen
 1987 Kirsten Thorup
 1986 Sonja Oppenhagen på vegne af "Kunstnere for Fred" (25.000 kr.)
 1985 Jørn Mathiassen
 1984 William Heinesen
 1983 Berthe Qvistgaard
 1981 Erik Stinus
 1980 Børge Houmann

Noter

Kilder 
 Litteraturpriser.dk

Kulturpriser fra Danmark
Etableret i 1979
Kommunisme i Danmark
Perry Saturn

Perry Anthony Satullo (født d. 25. oktober 1966) er en amerikansk fribryder, bedst kendt som Perry Saturn.

Eksterne henvisninger 

 
 

Wrestlere fra USA
Anglo Araber

Anglo Araberen er en hesterace. Den er oftest rød eller brun, men andre farver ses også. Anglo Araberen opstod ved, at krydse avlsgodkendte Engelsk fuldblods hopper med avlsgodkendte Araber hingste, eller omvendt. Anglo Araberen er ikke en ny race i hesteverdenen, fordi den kan spores helt tilbage til 1800-tallet, hvor man både havde den i England og flere østeuropæiske lande. Racen er avlet til at være gode springheste.

Kilder 
 heste-nettet.dk

Hesteracer
Belgier

Belgier kan henvise til flere artikler:
 Belgiere - indbyggerne i Belgien
 Gallia Belgica – en romersk provins
 Belgae – den folkestamme, som gav navn til den romerske provins
 Belgien – et land, hvis indbyggere er belgiere
 Belgier (hest) – en hesterace fra dette land
Korsgadehallen

Korsgadehallen er en idrætshal beliggende på Korsgade 29 på Indre Nørrebro i København. Hallen som er indviet i august 2006 er opført med Københavns Kommune som bygherre efter et vinderforslag af BBP Arkitekter og opført af Hoffmann. Bygningen udgør 3500 kvadratmeter og kostede 57 mill. i opførelse.

Historie og brug
Hallen er centralt beliggende på Nørrebro og er konstrueret som en "hule nedgravet i en bakke", for at skabe en såkaldt Indre byfælled. Den centrale hal indeholder en håndboldbane og øvrige faciliterer ligger herom, enten i niveau eller på balkonnen som omkranser hallen på to sider.

I forbindelse med bandeopgørene på Blågårds Plads var hallen i en periode af marts 2009 lukket om aftenerne og i weekenderne.

Kilder og noter

Eksterne henvisninger 

 Korsgadehallen  på Københavns Kommunes hjemmeside

Nørrebro
Idrætshaller i Danmark
Etableret i 2006
Bygninger, konstruktioner og anlæg i Københavns Kommune
Marsilio Ficino

Marsilio Ficino (født 19. oktober 1433 i Figline Valdarno, død 1. oktober 1499 i Careggi ved Firenze) var en italiensk humanist og filosof, en af de mest kendte personligheder inden for renæssancehumanismen i Firenze.

Marsilio Ficino studerede oldgræsk under Manuel Chrysaloros, der stammede fra Konstantinopel. Som voksen blev Ficino leder af et uformelt "Platon-akademi" i Firenze – en kreds af hans elever uden institutionel ramme. Opfordret af Cosimo de' Medici oversatte han Platon fra græsk til latin (publiceret 1482), ligeså Hermetica – Corpus Hermeticum traditionelt tilskrevet den mytiske forfatter Hermes Trismegistos. Desuden en række skrifter af nyplatonisternes, for eksempel Iamblichus og Plotins Enneader, samt den hermetiske tænker Hermes Trismegistos Hermetica. Gennem disse oversættelser fik samtiden tilgang til tanker som gennem middelalderen havde været overset eller kun lidt kendt; Ficino regnes derfor til dem som lagde grundlaget for renæssancens stærke interesse for antikken.

Marsilio Ficinos hovedværk var hans traktat om sjælens udødelighed (Theologia Platonica de immortalitate animae). Hans entusiasme for astrologi gjorde at han kom på kant med kirken og måtte forsvare sig mod mistanker om magi.

Skrifter 

 Theologia Platonica de immortalitate animae ("Platons teologi om sjælens udødelighed").
 De vita libri tres ("Tre bøger om livet"), 1489
 De religione Christiana et fidei pietate ("Om Kristendommen og den fromme tro"), 1475–76
 In Epistolas Pauli commentaria, 1491.

Skrifter på dansk 
 Kommentar til Platons Symposion eller Om Eros. (2013) Oversat af Leo Catana. Museum Tusculanum Forlag.

Eksterne henvisninger 

  Citater på Wikiquote  og  
 Originaltekster  af nogle værker  og  
 Originaltekster til udgave af samlede værker, Paris 1641  
  
  
 Biografi  af Giovanni Corsi (1506), oversat til  

Renæssancehumanister
Filosoffer fra Italien
Personer fra Firenze
Renæssancefilosoffer
Nyplatonisme
Italienere i 1400-tallet
Rosa Gjerluff Nyholm

Rosa Marie Gjerluff Nyholm (født 9. oktober 1988)
er en dansk tv-vært der bl.a. har medvirket i Lille NØRD og Rosa fra Rouladegade og Byttebiksen.

Liv og virke
Hun er datter af Elisabeth Gjerluff Nielsen og Kristoffer Nyholm

Bibliografi 
 2011 Rosas kagebog

Albums 
 2014 Ryst dit sovedyr

Noter

Kilder

Eksterne henvisninger 
 

Ansatte i DR
Tv-værter fra Danmark
Jørgen Jacobsen

Jørgen Jacobsen (født 11. april 1919 på Frederiksberg, død 21. august 2016) var en dansk forsvarsadvokat og landsretssagfører. Han var involveret i en række større og prominente danske retssager.

Blandt de sager som Jacobsen har været involveret i er spionsagen fra Køge i 1959, Mona-sagen fra 1964, p-pillesagen, Jon-sagen, sagen om Ulla Lyngsby, blødersagen, Roum-sagen, injuriesagen i forbindelse med Pedal-Ove-sagen og BT Klub-sagen fra 1977.
Før Tvind forsvarede han Mogens Amdi Petersen da han var fængslet af det tyske politi, og kunstneren Jens Jørgen Thorsen forsvarede han for mistanke om blasfemi.
Han forsvarede Hells Angels-rockeren Jønke efter at han myrdede lederen af den rivaliserende rockergruppe Bullshit.
I 2002 forsøgte han at få en sag om hashsmugling for den særlige klageret.
I den forbindelse blev han af BT betegnet som "stjerneadvokat".
Også i 2002 førte han en injuriesag mod Scientology. Det var en af de sidste sager den da 83-årige advokat tog ind.

Jørgen Jacobsens advokatfirma blev stiftet i 1951 og hedder nu Jørgen Jacobsen & Anders Boelskifte. 
Han var lærermester for sin senere partner Anders Boelskifte. Boelskifte har ført sager for Thulearbejderene og Mogens Amdi Petersen.

Jørgen Jacobsen var søn af grosserer Henri Jacobsen (død 1967) og hustru Magda f. Theilgaard (død 1966). Jørgen Jacobsens fader var fætter til designeren og arkitekten Arne Jacobsen. Han blev student 1937 fra Metropolitanskolen. Den halvt jødiske Jørgen Jacobsen var modstandsmand i Anden Verdenskrig og måtte i 1943 flygte i en fiskerbåd til Sverige.
Han tog sin embedseksamen i Sverige.
Jacobsen fik bestalling som advokat i 1950.
Han var en overgang indtil 1956 medlem af kommunistpartiet.
Jacobsen har skrevet bogen Leve mens man lever: erindringer og meninger.
Jacobsen har fire døtre og blev omkring 1980 gift med oversygeplejeske Anne Lise Ranum (afgået ved døden).

Noter

Eksterne henvisninger 
 

Advokater fra Danmark
Personer i Kraks Blå Bog (afdøde)
Danskere i 1900-tallet
Modstandsfolk fra Danmark
Personer fra Frederiksberg
Selvbiografer fra Danmark
Dansksprogede forfattere fra Danmark
Studenter fra Metropolitanskolen
Rick Allen

Richard John Cyril Allen (født 1. november 1963 Dronfield, England) en engelsk trommeslager, der er mest kendt som den enarmede trommeslager i rockbandet Def Leppard. 

Rick Allen begyndte i en alder af 9 år at spille trommer hos forskellige bands. Da Allen var 14, så han en annonce, hvor et band kaldet Def Leppard var på udkig efter en ny trommeslager til erstatning for Tony Kenning. "Leppard mister skind" var annoncens overskrift. Han sluttede sig senere til bandet i 1978. Året efter forlod han af skolen for at koncentrere sig om en karriere inden for musik.

Den 31. december 1984 var Allen involveret i et bilulykke med sin daværende kæreste Miriam Barendsen på landet nogle få kilometer vest for Sheffield. Mens han forsøgte at passere en Alfa Romeo i høj hastighed, mistede han kontrollen over sin Corvette C4, der ramte en stenmur og endte på en mark. Rick blev smidt ud af bilen, fordi hans sikkerhedssele var blevet spændt forkert, hvilket fik hans venstre arm til at blive skåret af. Efter sigende reagerede en kvinde, der boede i nærheden, på stedet for at hjælpe Rick og Miriam. Kvinden pakkede Ricks afskårne arm i is for at give de første respondenter. Hans kæreste blev påført hoved-, nakke- og rygsøjelskader fra svære piskesmæld. Lægerne fastgjorde oprindeligt Allens arm, men på grund af en infektion måtte den amputeres igen. Hans højre skulder blev også alvorligt brudt i ulykken. På trods af at han mistede armen, besluttede Allen at fortsætte med at spille trommer med Def Leppard og vedtog et specielt designet elektronisk trommesæt til at optræde med.

Eksterne henvisninger 
 

Trommeslagere fra England
Def Leppard
Roum-sagen

Roum-sagen er en dansk straffesag fra landsbyen Roum ved Viborg. 
En række personer blev dømt for incest, men senere frikendt.

Sagen tog sit udgangspunkt i 1988 da Møldrup Kommune henviser et søskendepar til psykologen Sine Diemar.
Under terapi angiver søskende at de har været udsat for seksuelt misbrug af forældrene og fem andre voksne i hjemmet i årene 1980 til 1986.

Sagen er efterfølgende set i 1980'ernes mønster af "incestpanik" og en form for moderne "heksegalskab" hvor personer under terapi beretter om seksuelle overgreb. 
I Danmark er der draget parallel til Vadstrupgård-sagen.

Advokat Mogens Tange der var forsvarer i sagen har skrevet bogen Roum-sagen - en omvendt hekseproces?.

Henvisninger 

Retssager i Danmark
Sager om seksuelt misbrug af børn i Danmark
Hans Christian Jensen (maler)

Hans Christian Jensen (1. februar 1836 i København – 9. september 1903 sammesteds) var en dansk portrætmaler.

Jensen var søn af grosserer Peter Jensen (1804 – 1894) og Caroline født Hansen (død 1841). Efter sin konfirmation blev han sat i malerlære og begyndte samtidig at besøge Kunstakademiet, hvis sølvmedalje han vandt 1856 og 1858. Som kunstner blev han elev af Wilhelm Marstrand. 1863 udstillede han første gang et landskab og et portræt, men udstillede siden da udelukkende portrætter. Hans virksomhed blev brat afbrudt ved, at han gik frivillig med i Krigen i 1864 og mistede sit højre ben ved indtagelsen af Als. Efter sin helbredelse genoptog han sin kunstneriske virksomhed, fik i 1866 en mindre rejseunderstøttelse, i 1873 en større, for hvilken han foretog en rejse til Tyskland og Frankrig. Han blev nu efterhånden en søgt portrætmaler, som bl.a. 1871 malede arkitekt N.S. Nebelong og 1875 akademiforvalter P. Truelsen, begge for udstillingsfonden, kongens portræt til Gisselfeld, enkedronning Caroline Amalies til hertuginden af Cumberland, kammerherre J.J.A. Worsaaes til Frederiksborgmuseet, kapelmester Holger Simon Paullis til Det Kongelige Teater. Han blev medlem af Kunstakademiet 1880 og fik samme år titel af professor. 24. juli 1889 blev han Ridder af Dannebrog.

Blandt hans tidlige arbejder kan nævnes knæstykke af embedsmanden og diplomaten F.C. Bruun fra 1869. Af senere arbejder kan nævnes Christian 9.’s portræt i fuld størrelse til Museet på Frederiksborg, politidirektør Vilhelm Christoffer Crones til politikammeret, biskop Carl Frederik Balslevs til Ribe Domkirke, H.P. Holsts og flere. Jensen ægtede i 1882 Marie Holmblad, datter af etatsråd L.P. Holmblad og dennes 2. hustru.

Referencer

Eksterne henvisninger 
 
 

Malere fra Danmark
Danskere i 1800-tallet
Personer fra København
Personer i den 2. Slesvigske Krig fra Danmark
Riddere af Dannebrog
Portrætmalere
Personer i Dansk Biografisk Leksikon
Titulære professorer fra Danmark
Mona-sagen

Mona-sagen er en dansk drabssag, hvor den syv-årige Mona Rasmussen fra Hvidkilde på Fyn den 20. august 1964 forsvandt på vej til skole. Det lykkedes ikke at finde Mona med en 900 mand stor eftersøgning, og først omkring en måned senere blev liget fundet i en sø. En 38-årig mand blev idømt en livstidsdom.

Sagen er to gange forsøgt genoptaget.

Eftersøgning 
Mona Rasmussen boede i Egehuset nord for godset Hvidkilde. Torsdag den 20. august cyklede hun sydpå for at nå skolebussen fra Egense klokken 11:30 til skolen i Rantzausminde. Omkring 11:06 kom hun til Faaborg-Svendborg-landevejen. Hun kom over vejen og fortsatte ad en lille vej gennem Amalielyst-skoven.  Hun nåede aldrig frem til bussen.

Tre børn, der havde været i skole om formiddagen, var med tilbage i bussen, og de fandt Monas cykel i et buskads. To af børnene cyklede hjem til deres forældre og fortalte, at Mona ikke var ved bussen. Drengenes forældre begyndte straks en hurtig gennemgang af området, men da de ikke fandt hende, kontaktede de hendes forældre og lærerinde. Efter tre timer, da Mona stadig ikke var dukket op, kontaktede de politiet, der finkæmmede området, blandt andet Hvidkilde Sø, der ligger tæt ved. Næste dag fortsatte eftersøgningen, nu med hundepatruljer og helikopter. Lørdag den 22. august var eftersøgningsholdets størrelse på 900 mand.

Det er en af de største eftersøgninger i Danmark. Den døde blev først fundet den 25. september, da en mand henvendte sig til politiet, efter at han havde set en bylt flyde på vandoverfladen i en sø. Det var i Nørresø, der lå cirka 20 kilometer fra, hvor man fandt Monas cykel. Afdøde lå i to papirsække, og undersøgelser viste, at hun havde været udsat for en sædelighedsforbrydelse og sandsynligvis var blevet kvalt.

Domfældelse og omtale 
Den dømte var en gift hovmester med fire børn. Den danske forsvarsadvokat Jørgen Jacobsen blev involveret i sagen efter tilskyndelse fra vennen Erik Nørgaard, der havde dækket sagen som journalist for Politiken. De to rejste i august 1967 rundt på Sydfyn for at forske i nye spor.

Sagen er omtalt i bøgerne Danske Kriminalsager
og Journalist på rettens vej.
Erik Nørgaards udgav desuden bogen Hvem myrdede Mona i 1972. 

I 2009 blev udtrykket Mona-sagen anvendt i en anden sammenhæng. Denne gang vedrørende et røverisk overfald på den 60-årige Mona Egebjerg som førte til hendes død.

Henvisning 

Mord i Danmark
Begivenheder i 1964
Thobias Ndungu

Thobias Ndungu (født 14. august 1992) er en dansk-kenyansk fodbold. Han spiller venstre back, men kan også dække midterforsvaret. Han indstillede sin karriere i 2017 grundet en alvorlig skade.

Klubkarriere 
Han debuterede for FC København den 22. september 2010, da de spillede pokalkamp mod Viby IF. 

Han blev i august 2011 udlejet til norske Bodø/Glimt fra FC København, hvor han spillede resten af sæsonen.

Han skiftede til HB Køge i juli 2012, hvor han skrev under på en etårig kontrakt. Han fik debut for HB Køge den 29. juli 2012 mod Vejle Kolding Boldklub og spillede i alt i tre sæsoner i klubben.

Ndungu trådte til hos Akademisk Boldklub i en kort periode i sommeren 2014 som amatør, da klubben havde skadesproblemer i det centrale forsvar. Han spillede tre kampe her. Derefter rejste han til USA for at spille på PDL-holdet Westchester Flames.

Han skiftede den 1. april 2016 til HamKam i den tredjebedste norske række. Den 20. december 2016 blev det offentliggjort, at han skiftede til Fremad Amager. Ndungu fik en alvorlig skade i sæsonåbningen mod Vendsyssel som var med til at forhindre ham i få udløst potentialitet. Den længervarende skade satte en stopper for talentet, og ved gensidig respekt med Fremad Amager stoppede hans kontrakt med dem.  Han indstillede karrieren kort tid efter. Kontrakten udløb sommeren 2018.

Landsholdskarriere 
Han har spillet fire U18- og fem U19-landskampe. Thobias Ndungu, der som dengang spillede på KB´s andendivisionshold blev af Morten Olsen indkaldt til det danske VM-landsholds træning i Helsingør i maj 2010, da holdet manglede en venstre back.

I juli 2017 besluttede han at optræde for det kenyanske fodboldlandshold, hvilket i første omgang var to testkampe mod Jordan i september 2017, efter det nationale fodboldforbund havde henvendt sig.

Referencer

Eksterne henvisninger 
 
 Ekstra Bladet – Landsholdsspiller for en dag

Fodboldspillere fra Danmark
Fodboldspillere fra FC København
Fodboldspillere fra FK Bodø/Glimt
Fodboldspillere fra HB Køge
Fodboldspillere fra Ham-Kam
Fodboldspillere fra Fremad Amager
Konik

Konikken () er lille, semi-vild hest, med oprindelse i Polen. Det polske ord "konik" (flertal: koniki) er diminutiv af "kon", det polske ord for "hest" (somme tider forveksles ordet med "kuc", der betyder "pony"). Konik henviser til en bestemt hesterace. 

Konikken mentes at være slægtning tarpanen, der er en af de oprindelige hesteracer i Østeuropa, som er blevet blandet med flere polske og russiske heste. Imidlertid modsiger genetiske undersøgelser nu opfattelsen, at konik er en overlevende form af østeuropæisk vildhest, ligesom konikken ikke er tæt forbundet med disse. Konik deler mitokondrielt DNA med mange andre domesticerede hesteacer, og deres Y-kromosomer er næsten identisk.

Avl 
I 1936 begyndte professor Tadeusz Vetulani fra Poznań universitet forsøg på at avle den nyligt uddøde tarpan frem. For at opnå dette brugte han heste fra Bilgoraj-området i voivodskabet Lublin, der nedstammer fra vilde tarpan-heste indfanget i 1780 i Białowieskaskoven og holdt i Zamoyski zoo indtil 1808. Disse var senere blevet givet til lokale bønder og krydset med indenlandske heste. Den polske regering beslaglagde alle de konik, der viste tarpan-lignende træk. Resultatet af dette selektive avlsprogram er, at semi-vilde flokke af konikker i dag kan ses i mange naturreservater og parker og i det sidste naturlige levested i Białowieskaskoven på grænsen mellem Polen og Hviderusland.

Fysiske træk 
 Højde over skulderene: 134 cm
 Bryst omkreds: 168 centimeter

Racen er lavstammet, med stærk, firskåren bygning, lyst hoved med en lige profil. Konikken har en dyb brystkasse, en tyk manke og viser mange primitive træk. Nogle konikracer er black eller "musegrå" (farver, der var almindelig for vildheste) og har en ål (en mørk rygstribe, der starter mellem hestens ører, går gennem manen, over ryggen og ud i halen).

Konik har en fantastisk overlevelsesevne, kan leve i lang tid uden foder, er ekstrem robust og lever ofte længe. Konik er en god ridehest.

Eksterne henvisninger 

 Article about the Konik Horse population in the Oostvaardersplassen, the Netherlands
 Konik horses – Rare horse breed proves crucial to delicate ecosystem Horsetalk.co.nz
 Maas, P.H.J. 2006. Tarpan – Equus ferus ferus. The Extinction Website . Downloaded at 27 August 2006.

Noter 

Hesteracer
Carl Nielsen Skolen

Carl Nielsen Skolen er en folkeskole i Nr. Lyndelse, Faaborg-Midtfyn Kommune. Skolen er opkaldt efter komponisten Carl Nielsen, der er født og opvokset i området omkring Nr. Lyndelse.
Skolen er tegnet af arkitekt Folke Olsen og blev indviet i 1960. De oprindelige bygninger er udført i gule mursten med rødt tegltag og udgør 9 klasseværelser, gymnastiksal, bibliotek, lærerværelse og faglokaler, samt Carl Nielsen salen. I 1970 blev skolen udbygget med en ny fløj i 2 etager med 9 klasseværelser og 6 nye faglokaler. Tilbygningen udføres som standardiseret betonelementbyggeri, såkaldt rationelt skolebyggeri. Seneste udbygning blev indviet i 1983 og gav bedre mødelokaler og forhold for administrationen. Denne tilbygning er tegnet af arkitekt Poul E. Kristensen, Rolfsted.

Skolen er i dag en 2-spors skole 0-9 klasse, med 387 elever (jan 2019). I perioden 2004-2007 havde Carl Nielsen Skolen fælles ledelse med Nr. Søby skole, hvorefter de to skoler blev lagt sammen i 2007 i Carl Nielsen Skolens lokaler.

Eksterne henvisninger 
 Skolens hjemmeside

Folkeskoler i Faaborg-Midtfyn Kommune
Etableret i 1960
Bygninger, konstruktioner og anlæg i Faaborg-Midtfyn Kommune
GF World Cup 2005

GF World Cup 2005 var den første udgave af turneringen. Den blev afholdt i NRGi Arena i Århus og havde deltagelse af otte hold. Turneringen blev vundet af Norge, der vandt finalen med 30-27 over Sydkorea.

Indledende runde

Gruppe 1

Gruppe 2

Slutkampe

Slutplaceringer

Kilder 

 Resultater, gruppe 1  (TV2.dk)
 Resultater, gruppe 2  (TV2.dk)
 Resultater, slutkampe  (TV2.dk)

2005
Håndbold i 2005
Iver Henningsen

Iver Henningsen (12. august 1874 i Haderslev – 30. november 1958 smst) var en dansk sønderjyde, som gjorde tjeneste i 1. verdenskrig.

Biografi 
Henningsen var den ældste søn af malermester Eduard Lauritzen Henningsen og Catharina Cecilia f. Petersen. Han var uddannet maler og aftjente fra 1892-94 sin værnepligt i Haderslev. Han drog derefter på valsen til blandt andet Schweitz og forskellige byer i Tyskland, og vendte tilbage til Haderslev, hvor han slog sig ned som maler og blev gift. Hans hustru døde fire år senere, og han giftede sig igen nogle år senere og havde ved krigsudbruddet tre små sønner.

Henningsen blev ikke indkaldt med det samme, trods at han var i den værnepligtige alder. I 1897 blev han erklæret for uanvendelig til fronttjeneste. I begyndelsen af 1915 trådte han ind i hæren og deltog i kampene på Østfronten som sanitetssoldat. I 1916 kom Henningsen til Vestfronten, og blev et år efter hårdt såret. Efter et ophold på fire måneder på et hospital i Würzburg, blev han overført til lazarettet i Haderslev. Han blev herfra hjemsendt med en invalidepension.

Efter krigen genoptog han sin malevirksomhed, men døjede resten af livet med en krigsskade. Det fremgår af hans breve, at han havde tænkt sig at skrive en bog om sine oplevelser under krigen, hvor også de mange tegninger, han lavede, skulle indgå. Bogen blev aldrig til noget og kun ved et tilfælde overlevede hans optegnelser og tegninger, som befinder sig i familiens eje.

Eksterne henvisninger 
 Om Iver Henningsen på eurobeast.dk
 I farfars fodspor

Personer fra Haderslev
Danskere i 1. verdenskrig
Militærfolk fra Tyskland